Blaze7451/Wiki-th-20250601 huggingface dataset:
คณะอนุญาโตตุลาการ (วิกิพีเดียภาษาอังกฤษ)

คณะอนุญาโตตุลาการแห่งเว็บไซต์วิกิพีเดียภาษาอังกฤษเป็นคณะผู้เขียน (editor) ที่กำหนดคำวินิจฉัยชี้ขาดซึ่งมีผลผูกมัดในข้อพิพาทระหว่างผู้เขียนอื่นในวิกิพีเดียภาษาอังกฤษ จิมมี เวลส์ก่อตั้งคณะอนุญาโตตุลาการขึ้นเมื่อวันที่ 4 ธันวาคม 2546 โดยเป็นการขยายอำนาจตัดสินใจซึ่งเขาเคยถือในฐานะเจ้าของเว็บไซต์ คณะอนุญาโตตุลาการทำหน้าที่เสมือนศาลชั้นที่สุดสำหรับข้อพิพาทระหว่างผู้เขียน และได้ตัดสินมาแล้วหลายร้อยคดีตราบจนปัจจุบัน นักวิชาการผู้วิจัยเกี่ยวกับการระงับข้อพิพาทพิจารณาคณะอนุญาโตตุลาการเนื่องจากกิจกรรมของคณะฯ และยังได้รับรายงานในสื่อสาธารณะที่เชื่อมโยงกับคำวินิจฉัยคดีและข้อโต้เถียงที่เกี่ยวกับวิกิพีเดียหลายครั้ง

**ประวัติ**
เมื่อเดือนตุลาคม 2546 Alex T. Roshuk ซึ่งขณะนั้นเป็นที่ปรึกษากฎหมายของมูลนิธิวิกิมีเดีย ร่างแบบร่างการไกล่เกลี่ยและการอนุญาโตตุลาการยาว 1,300 คำ โดยเป็นส่วนหนึ่งของการอภิปรายเรื่องมารยาทบนวิกิพีเดีย แบบร่างนี้วิวัฒนาเป็นคณะกรรมการไกล่เกลี่ยและคณะอนุญาโตตุลาการ ซึ่งจิมมี เวลส์ประกาศอย่างเป็นทางการเมื่อวันที่ 4 ธันวาคม 2546 ต่อมา มโนทัศน์ "คณะอนุญาโตตุลาการ" มีชุมชนอื่นในโครงการที่มูลนิธิวิกิมีเดียดำเนินการรับไปใช้
เมื่อแรกก่อตั้ง คณะอนุญาโตตุลาการประกอบด้วยอนุญาโตตุลาการ 12 คน แบ่งเป็น 3 กลุ่ม กลุ่มละ 4 คน จนถึงปี 2551 คณะฯ ได้มีคำวินิจฉัยแล้ว 371 คดี โดยมีการแก้ไขตั้งแต่การตักเตือนไปจนถึงการห้าม (ban)

**ความสนใจและข้อโต้เถียง**
การศึกษาทางสถิติใน Emory Law Journal ชี้ว่า คณะอนุญาโตตุลาการโดยทั่วไปยึดหลักการเพิกเฉยต่อเนื้อหาข้อพิพาทผู้ใช้และมุ่งให้ความสนใจความประพฤติของผู้ใช้ การศึกษาเดียวกันยังพบว่า แม้ทุกคดีจะมีการวินิจฉัยตามความเป็นจริง แต่มีความเชื่อมโยงระหว่างประเภทของความประพฤติที่เกิดขึ้นกับทางแก้และคำวินิจฉัยที่คณะอนุญาโตตุลาการกำหนด 
ในปี 2550 อนุญาโตตุลาการคนหนึ่งที่ใช้ชื่อผู้ใช้ Essjay ลาออกจากคณะอนุญาโตตุลาการและคณะฯ พบว่า เขาโกหกเกี่ยวกับวุฒิทางวิชาการและประสบการณ์อาชีพในการสัมภาษณ์กับเดอะนิวยอร์กไทมส์ครั้งหนึ่ง ในเดือนพฤษภาคม 2552 อนุญาโตตุลาการคนหนึ่งที่ใช้ชื่อผู้ใช้ Sam Blacketer ลาออกจากคณะอนุญาโตตุลาาการหลังทราบว่าเขาปกปิดการแก้ไขในอดีตเพื่อให้ได้รับตำแหน่ง
ในปี 2552 คณะอนุญาโตตุลาการได้รับความสนใจจากสื่อหลังมีคำวินิจฉัยห้าม "เลขที่อยู่ไอพีทั้งหมดซึ่งศาสนจักรไซแอนโทโลจี Church of Scientology และที่มีความสัมพันธ์กับศาสนจักรฯ เป็นเจ้าของหรือดำเนินการ ตามการตีความอย่างกว้าง" โดยเป็นส่วนหนึ่งของคดีเกี่ยวกับไซแอนโทโลจีคดีที่สี่ การกระทำดังกล่าวมี "บรรทัดฐานน้อย" ในประวัติศาสตร์แปดปีของวิกิพีเดียและได้รับรายงานในสำนักข่าวสำคัญหลายแห่ง เช่น เดอะนิวยอร์กไทมส์ เอบีซีนิวส์ และเดอะการ์เดียน 
ในเดือนกรกฎาคม 2555 คณะอนุญาโตตุลาการห้าม Ashley van Haeften ประธาน Wikimedia UK เนื่องจาก "การละเมิดจารีตและนโยบายของวิกิพีเดียหลายครั้ง" ทว่าแม้จะมีการห้ามดังกล่าว คณะกรรมการ Wikimedia UK ยัง "เห็นพ้องต้องกันในมุมมองที่ว่าคำวินิจฉัยนี้ไม่ส่งผลต่อบทบาทของเขาในฐานะผู้จัดการดูแลทรัพย์สินของมูลนิธิ" ในวันที่ 2 สิงหาคม 2555 van Haeften ลาออกจากตำแหน่งประธาน Wikimedia UK เขาไม่ต้องการอยู่เพื่อให้เกิด "ความแบ่งแยกในชุมชน WMUK ต่อบทบาทของเขาในฐานะประธาน" การลาออกดังกล่าวมีขึ้นหลังมีการเรียกการประชุมใหญ่วิสามัญเพื่ออภิปรายเหตุการณ์ล่าสุดเกี่ยวกับการห้ามนี้

**อ้างอิง**

**แหล่งข้อมูลอื่น**
 หน้าคณะอนุญาโตตุลาการแห่งวิกิพีเดียภาษาอังกฤษ 

หมวดหมู่:วิกิพีเดีย
หมวดหมู่:องค์การอนุญาโตตุลาการ
หมวดหมู่:องค์การที่ก่อตั้งในปี พ.ศ. 2546
ฤๅสิ้นสุดมนุษยภาพ

ฤๅสิ้นสุดมนุษยภาพ (Twelve Years a Slave) เป็นบันทึกเขียนโดยโซโลมอน นอร์ธัป มีเนื้อหาเกี่ยวกับประสบการณ์ชีวิตของนอร์ธัประหว่างตกเป็นทาสนาน 12 ปี หนังสือเรื่องนี้ได้รับความร่วมมือจากเดวิด วิลสัน
โซโลมอน นอร์ธัปเป็นชนผิวสีที่เกิดเป็นอิสรชน เป็นพลเมืองของรัฐนิวยอร์ก แต่ถูกหลอกไปที่กรุงวอชิงตัน ดี.ซี. ถูกลักพาตัวที่นั่นและถูกนำไปขายเป็นทาส ต่อมาถูกขายทอดตลาดทาสทางใต้ของสหรัฐ โดยตกไปอยู่ในมือนายทาสในลุยเซียนาก่อนช่วงสงครามกลางเมืองของสหรัฐ นอร์ธัปบรรยายรายละเอียดเกี่ยวกับตลาดทาสในวอชิงตัน ดี.ซี. และ นิวออร์ลีนส์ ตลอดจนลักษณะการทำไร่ฝ้ายและไร่อ้อยในไร่ขนาดใหญ่ที่รัฐลุยเซียนา 
บทประพันธ์นี้ตีพิมพ์หลังจากนวนิยายเรื่อง กระท่อมน้อยของลุงทอม (Uncle Tom's Cabin) ของแฮเรียต บีเชอร์ สโตว์ไม่นาน และขายได้ 30,000 เล่ม ซึ่งถือว่าเป็นหนังสือขายดี  และในช่วงศตวรรษที่ 19 นั้นก็มีการพิมพ์ต่อมาอีกหลายครั้ง ฉบับภาษาไทยแปลโดยโฆษิต ทิพย์เทียมพงษ์ ตีพิมพ์โดยสำนักพิมพ์คลาสแอคท์ เริ่มเผยแพร่ในประเทศไทยเดือนธันวาคม 2013 โดยใช้ชื่อไทยว่า ฤๅสิ้นสุดมนุษยภาพ 
มีการสร้างภาพยนตร์เรื่อง ปลดแอก คนย่ำคน จากบทประพันธ์นี้ โดยเริ่มออกฉายในสหรัฐอเมริกาแบบจำกัดจำนวนโรงภาพยนตร์ก่อน ในวันที่ 18 ตุลาคม 2013 ก่อนจะเพิ่มจำนวนโรงขึ้นเรื่อย ๆ ผู้กำกับการแสดงคือสตีฟ แม็คควีน นำแสดงโดยชีวิเทล เอดจิโอฟอร์ ในบทโซโลมอน นอร์ธัป ทั้งหนังสือและภาพยนตร์ได้รับความสนใจอย่างสูง หนังสือฉบับอิเล็กทรอนิกส์ขึ้นไปติดอันดับ 1 ในชาร์ตหนังสือขายดีที่สุดของเดอะนิวยอร์กไทมส์ช่วงปลายปี 2013 ส่วนภาพยนตร์ก็ได้รับคำวิจารณ์ดีมากและได้รับรางวัลจากหลายสถาบัน 
หลังจากตีพิมพ์หลายครั้งในศตวรรษที่ 19 หนังสือเล่มนี้ห่างหายไปจากสายตาสาธารณชนเกือบร้อยปี จนกระทั่งนักประวัติศาสตร์ชาวรัฐลุยเซียนา 2 คนบังเอิญเจอหนังสือเล่มนี้อีกครั้งในโอกาสที่ต่างกัน นักประวัติศาสตร์ 2 คนดังกล่าวคือซู อีคิน (มหาวิทยาลัยลุยเซียนาสเตทที่อะเล็กซานเดรีย) และโจเซฟ ล็อกส์ดอน (มหาวิทยาลัยนิวออร์ลีนส์) ต่อมาในช่วงต้นทศวรรษ 1960 ทั้งสองได้ศึกษาวิจัยและสืบย้อนการเดินทางของโซโลมอน นอร์ธัปและได้ร่วมกันบรรณาธิกรณ์หนังสือเล่มนี้ ตีพิมพ์โดย LSU Press (สำนักพิมพ์แห่งมหาวิทยาลัยลุยเซียนา) ออกมาในรูปแบบที่เพิ่มคำอธิบายเชิงประวัติศาสตร์ลงในเชิงอรรถ 
หมวดหมู่:วรรณกรรมแปล
หนี้สาธารณะ

หนี้สาธารณะ (Public debt) หรือ หนี้ของรัฐบาล (Government debt) คือหนี้ที่ถือโดยรัฐบาลกลาง, หน่วยการปกครองส่วนท้องถิ่น, องค์กรของรัฐ รวมไปถึง รัฐวิสาหกิจ ตลอดจนการค้ำประกันหนี้สินโดยรัฐบาล ซึ่งการเกิดขึ้นของหนี้สาธารณะส่วนใหญ่ของรัฐบาลทั่วโลก มาจากการดำเนินนโยบายของรัฐแบบขาดดุล หรือก็คือรายได้ของรัฐน้อยกว่ารายจ่ายของรัฐ ทำให้ต้องมีการกู้เพื่อชดเชยการขาดดุลในแต่ละรอบปีงบประมาณ 
การกู้เงินของรัฐบาล มีได้หลายช่องทาง รัฐอาจกู้จากสถาบันการเงินภายในประเทศ (เช่น ธนาคารพาณิชย์ และ ธนาคารกลาง), สถาบันการเงินต่างประเทศ, เอกชน, รัฐบาลต่างประเทศ หรือ องค์กรทางการเงินระหว่างประเทศ อาทิ กองทุนการเงินระหว่างประเทศ (ไอเอ็มเอฟ), องค์การความร่วมมือระหว่างประเทศแห่งญี่ปุ่น (ไจก้า) เป็นต้น
คนทั่วไปมักมองว่ารัฐบาลไม่ควรก่อหนี้สาธารณะ เพราะหนี้สาธารณะนั้นจะนำมาซึ่งความสูญเสียเสถียรภาพทางการคลังและการเงินของประเทศ ซึ่งท้ายที่สุดจะทำให้ประเทศเกิดวิกฤติการทางการเงิน ทัศนคตินี้ไม่เป็นจริงเสมอไปหากรัฐบาลมีการบริหารจัดการสภาพคล่องของรัฐให้ดี มีวัตถุประสงค์ในการใช้เงินที่เหมาะสม และรักษาสัดส่วนหนี้ในประเทศและต่างประเทศให้อยู่ในระดับที่เหมาะสม เนื่องจากหนี้ในประเทศมีความยืดหยุ่นในการบริหารและความเสี่ยงต่ำกว่าหนี้ต่างประเทศ เพราะรัฐบาลที่มีอำนาจรัฐสามารถเจรจากับเจ้าหนี้ ซึ่งอยู่ใต้อำนาจรัฐได้ ทั้งยังสามารถหลีกเลี่ยงความผันผวนของค่าเงิน ตลอดจนสถานการณ์ของโลก นอกจากนี้ความสามารถในการบริหารสภาพคล่องและหนี้สาธารณะ ยังเป็นปัจจัยสำคัญ ต่อการยกอันดับความน่าเชื่อถือของประเทศ ซึ่งจะช่วยให้ประเทศสามารถจัดหาแหล่งทุนจากต่างประเทศได้ในอัตราดอกเบี้ยที่ถูกลง 
การผิดนัดชำระหนี้สาธารณะ โดยเฉพาะอย่างยิ่งหนี้สาธารณะต่างประเทศนั้น ถือเป็นเรื่องใหญ่มาก เนื่องจากอาจนำมาซึ่งการถูกลดอันดับความน่าเชื่อถือของประเทศและส่งผลกระทบอย่างรุนแรงต่อระบบเศรษฐกิจภาพรวม ทำให้สถานการณ์ที่แย่อยู่แล้วแย่ลงไปอีก ดังนั้นเมื่อประเทศเผชิญหน้ากับความเสี่ยงที่จะผิดนัดชำระหนี้ หรือบริหารสภาพคล่องไม่ทัน วิธีที่นิยมคือการขอกู้เงินจากแหล่งใหม่เพื่อไปใช้หนี้แก่เจ้าหนี้รายเก่า อย่างไรก็ตาม การกู้เงินจากแหล่งใหม่โดยเฉพาะจากต่างประเทศในสถานการณ์ที่ย่ำแย่ มักจะถูกฝ่ายผู้ให้กู้ตั้งเงื่อนไขที่เป็นพันธสัญญาให้รัฐบาลผู้ขอกู้ต้องปฏิบัติตาม อาทิ มาตรการรัดเข็มขัด (ลดรายจ่าย)
สำหรับหนี้สาธารณะของประเทศไทยนั้น สามารถตรวจสอบได้ที่เว็บไซด์สำนักงานบริหารหนี้สาธารณะ (http://www.pdmo.go.th/index.php) ซึ่งสถานะหนี้สาธารณะล่าสุดของไทยอยู่ที่ 173.98 พันล้านดอลลาร์สหรัฐ คิดเป็น 45.34% ของจีดีพี 

**รายประเทศ**
ไฟล์:Public debt percent gdp world map.PNG|thumb|300px|แผนภาพหนี้สาธารณะต่อจีดีพี (ค.ศ. 2007) โดย CIA
ไฟล์:Government debt gdp.jpg|thumb|300px|แผนภาพหนี้สาธารณะต่อจีดีพี (ค.ศ. 2012) โดย IMF- CIA's World Factbook จัดอันดับเฉพาะตาม % ของจีดีพี, มูลค่าหนี้ทั้งหมดและมูลค่าหนี้ต่อหัวถูกคำนวณมาจากข้อมูลจีดีพี (อำนาจซื้อ) และจำนวนประชากรในรายงานฉบับเดียวกัน

**อ้างอิง**

**แหล่งข้อมูลอื่น**
  The IMF Public Financial Management Blog บล็อกของไอเอ็มเอ็ฟ -  รายงานหนี้สาธารณะ สำนักงานบริหารหนี้สาธารณะ, กระทรวงการคลัง ราชอาณาจักรไทย -  European national debt clocks หนี้สาธารณะของเหล่าประเทศยุโรปตามช่วงเวลา -  French public debt clock หนี้สาธารณะของฝรั่งเศสตามช่วงเวลา -  UK national debt clock หนี้สาธารณะของสหราชอาณาจักรตามช่วงเวลา -  Japan's national debt date=2010-08-24  หนี้สาธารณะของญี่ปุ่น-  Riksgäldskontoret – Swedish national debt office หนี้สาธารณะของสวีเดน
หมวดหมู่:นโยบายการคลัง
กกสามเหลี่ยมเล็ก

กกสามเหลี่ยมเล็ก หรือ กกช่อดอกขน  Cyperus pilosus เป็นพืชวงศ์กกฤดูเดียว ขึ้นเป็นกอสูง 50 – 100 เซนติเมตร ใบยาวกว่ากอ มีริ้วประดับ ดอกเป็นดอกช่อ หุ้มด้วยริ้วประดับ ช่อดอกเป็นแบบซี่ร่มประกอบ ก้านช่อดอกสั้น ช่อดอกย่อยประกอบด้วยดอก 5-7 ดอก ผลเป็นแบบอะคีน สีน้ำตาล ขยายพันธุ์ด้วยเมล็ด ชอบดินที่ชื้นแฉะ ขึ้นในที่ลุ่มน้ำขัง ข้างถนนและในท้องนา

**อ้างอิง**
 Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
หมวดหมู่:สกุลกก
ธงชาติสหพันธ์สาธารณรัฐอเมริกากลาง

ธงชาติสหพันธ์สาธารณรัฐอเมริกากลาง หรือที่รู้จักกันในชื่อ สหมณฑลแห่งอเมริกากลาง มีลักษณะเป็นธงสี่เหลี่ยมผืนผ้า แถบสีฟ้า-ขาว-ฟ้า แบ่งตามแนวนอน กลางธงมีภาพตราแผ่นดิน

**การออกแบบ**
ธงชาติสหพันธ์สาธารณรัฐอเมริกากลาง โดยได้แรงบันดาลใจมาจากธงชาติอาร์เจนตินา อันมีเหตุมาจากสงครามประกาศเอกราชในทวีปอเมริกาใต้ของนายพลมานูเอล เบลกราโน.

**พัฒนาการ**

**ประกาศอิสรภาพ**

**สหมณฑลอเมริกากลาง**

**สหพันธ์สาธารณรัฐ**

**สหพันธ์รัฐอเมริกากลาง**

**สาธารณรัฐอเมริกากลาง**

**ธงที่คล้ายคลึงกัน**

**อ้างอิง**

**แหล่งข้อมูลอื่น**
 title=ธงชาติสหพันธ์สาธารณรัฐอเมริกากลาง-  World Statesmen, República Federal de Centro América
หมวดหมู่:ธงชาติในอดีต
หมวดหมู่:สหพันธ์สาธารณรัฐอเมริกากลาง
คิดถึงวิทยา

คิดถึงวิทยาเป็นภาพยนตร์ไทยแนวดราม่าโรแมนติก ที่ออกฉายในปี พ.ศ. 2557 กำกับโดย นิธิวัฒน์ ธราธร นำแสดงโดย สุกฤษฎิ์ วิเศษแก้ว และ เฌอมาลย์ บุญยศักดิ์ ภาพยนตร์นี้ทำรายได้ 100.17 ล้านบาท คิดถึงวิทยา ยังเป็นตัวแทนภาพยนตร์ไทยเข้าชิงรางวัลออสการ์อีกด้วย
สถานที่ตั้งของโรงเรียนในเรื่องมีอยู่จริง คือ โรงเรียนบ้านก้อจัดสรร สาขาเรือนแพ ริมลำน้ำปิงเหนือเขื่อนภูมิพล ในอำเภอลี้ จังหวัดลำพูน

**โครงเรื่อง**

**นักแสดง**
 สุกฤษฎิ์ วิเศษแก้ว รับบท สอง- เฌอมาลย์ บุญยศักดิ์ รับบท แอน- ศุกลวัฒน์ คณารศ รับบท หนุ่ย (รับเชิญ)- มณีรัตน์  ศรีจรูญ รับบท ครูจีจี้ (รับเชิญ)- ชุติมา ทีปะนาถ รับบท น้ำ (รับเชิญ)- วิทวัส สิงห์ลำพอง รับบท แฟนใหม่ของน้ำ (รับเชิญ)

**รางวัลและเสนอชื่อเข้าชิง**

**สิ่งสืบเนื่อง**
สืบเนื่องจากกระแสความนิยมของภาพยนตร์เรื่องคิดถึงวิทยา ทำให้ค่ายภาพยนตร์ Salman Khan Films และ Cine1 Studios ของประเทศอินเดีย ได้ติดต่อขอซื้อลิขสิทธิ์จากทาง จีดีเอช ห้าห้าเก้า เพื่อนำบทภาพยนตร์ไปทำใหม่เป็นภาพยนตร์บอลลีวูดในชื่อเรื่อง Notebook นำแสดงโดย Zaheer Iqbal และ Pranutan Bahl โดยมีกำหนดฉายในอินเดียและในประเทศไทย วันที่ 29 มีนาคม พ.ศ. 2562  โดยในประเทศไทยมีกำหนดฉายที่โรงภาพยนตร์ พารากอน ซีนีเพล็กซ์, ไอคอน ซีเนคอนิค, เมเจอร์ ซีนีเพล็กซ์ สาขาสุขุมวิท และสาขาพัทยา

**อ้างอิง**

**แหล่งข้อมูลอื่น**
 7083
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2557
หมวดหมู่:ภาพยนตร์โดยจีทีเอช
หมวดหมู่:ภาพยนตร์รักไทย
หมวดหมู่:ภาพยนตร์ที่กำกับโดย นิธิวัฒน์ ธราธร
หมวดหมู่:365 ฟิล์ม
หมวดหมู่:ภาพยนตร์ที่ถ่ายทำในจังหวัดเพชรบุรี
หมวดหมู่:ภาพยนตร์ที่มีฉากในโรงเรียน
หมวดหมู่:ภาพยนตร์ไทยที่ทำรายได้เกิน 100 ล้านบาท
แลนซ์ เบสส์

แลนซ์ เบสส์ (Lance Bass หรือ ชื่อเต็มว่า James Lance Bass) เกิดเมื่อวันที่ 4 พฤษภาคม ค.ศ. 1979 เป็นนักร้องแนวป็อป และเป็นนักแสดง เคยเป็นสมาชิกวง 'N Sync เป็นนักร้อง, นักเต้น, นักแสดงภาพยนตร์และโทรทัศน์ผู้ผลิตและผู้เขียน เขาเติบโตขึ้นมาในมิสซิสซิปปี้และมีชื่อเสียงในฐานะนักร้องเสียงเบสป๊อปชาวอเมริกันบอยแบนด์ 'N Sync ที่ 'ความสำเร็จ

**ประวัติ**

**1995–2002: เอ็นซิงก์‎**
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม *NSYNC มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด No Strings Attached ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด Celebrity ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทางช่องดิสนีย์ กับภาพยนตร์เรื่อง Model Behavior ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด  Celebrity แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน

**ผลงาน**

**อ้างอิง**
หมวดหมู่:ชายรักร่วมเพศชาวอเมริกัน
หมวดหมู่:นักร้องอเมริกันที่มีความหลากหลายทางเพศ
หมวดหมู่:ศิลปินสังกัดโซนี่ มิวสิค
หมวดหมู่:ศิลปินสังกัดไจฟ์เรเคิดส์
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลแกรมมี
หมวดหมู่:นักร้องเด็กชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:บุคคลจากเมมฟิส
โจอี ฟาโทน

โจอี ฟาโทน (Joey Fatone หรือ ชื่อเต็มว่า Joseph Anthony "Joey" Fatone, Jr.) เกิดเมื่อวันที่ 28 มกราคม ค.ศ. 1977 เป็นนักร้องแนวป็อป และเป็นนักแสดง เคยเป็นสมาชิกวง 'N Sync เป็นนักร้อง, นักเต้น, นักแสดงในปี 2007 เขาเดินเข้ามาในสถานที่ที่สองกับเอบีซีแสดงความเป็นจริงการเต้นรำ

**ประวัติ**

**1995–2002: เอ็นซิงก์‎**
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม *NSYNC มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด No Strings Attached ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด Celebrity ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทางช่องดิสนีย์ กับภาพยนตร์เรื่อง Model Behavior ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด  Celebrity แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน

**ชีวิตส่วนตัว**
ที่ 9 กันยายน 2004 ฟาโทน แต่งงานกับแฟนสาวของเขา จาก 10 ปีที่ผ่านมาพิธีที่เกิดขึ้นที่ปราสาทลองไอส์แลนด์นิวยอร์กและมีผู้เข้าร่วมทั้งหมดของเพื่อนร่วมวง ฟาโทน ของฟาโทนและภรรยาของเขามีลูกสาวสองคน Briahna Joely เกิดเมื่อวันที่ 21 มีนาคม 2001 และ Kloey Alexandra เกิดเมื่อวันที่ 11 มกราคม 2010. เพื่อนที่ดีที่สุดของ ฟาโทน คือ แลนซ์ เบสส์ 

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดโซนี่ มิวสิค
หมวดหมู่:ศิลปินสังกัดไจฟ์เรเคิดส์
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลแกรมมี
หมวดหมู่:นักร้องเด็กชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:บุคคลจากเมมฟิส
ฮอลลีวูดทูไนท์

ฮอลลีวูดทูไนท์ (Hollywood Tonight) เป็นเพลงซิงเกิลเดียวอเมริกันของ ไมเคิล แจ็กสัน จากอัลบั้มสะสมของ Michael เพลงนี้ถูกวางจำหน่ายโดย อีพิก เมื่อวันที่ 11 กุมภาพันธ์ ค.ศ. 2011 เป็นซิงเกิลที่ 2 ของ Michael โดยมิวสิกวิดีโอแสดงนำโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า ใส่ชุดเต้นที่เป็นแรงบันดาลใจประจำของไมเคิล แจ็กสัน พร้อมกับนักเต้นอีก 60 คน

**มิวสิกวิดีโอ**
เว็บไซต์อย่างเป็นทางการของแจ็คสันประกาศมิวสิกวิดีโอเพลง Hollywood Tonight ในขณะที่คาดว่าจะเปิดตัวในช่วงปลายเดือนกุมภาพันธ์ก็ต่อมาได้ไปวันที่ 10 มีนาคม 2011 การแสดงตัวอย่าง 19 วินาทีของวิดีโอได้มีอยู่บนหน้าเพจอย่างเป็นทางการของแจ็คสันใน Facebook ในวันที่ 10 มีนาคม คาดว่าจะเป็นวิดีโอแบบเต็มได้รับการปล่อยตัวที่มีการผสมผสานใหม่ที่เรียกว่า "Throwback Mix" เนื้อร้องตัวอย่างอื่นโดยไม่ต้องออโต้ทูน และจังหวะของการสุ่มตัวอย่าง "Billie Jean"
โปรดิวเซอร์ของเพลง Hollywood Tonight คือ Wayne Isham ซึ่งเคยกำกับเพลงฮิตอันดับ 1 ของแจ็กสัน "You Are Not Alone" สถานที่ถ่ายทำอยู่ที่ทางเดินและถนนที่ด้านหน้าของโรงละครเพนเทจส์  ในฮอลลีวู้ด ,รัฐแคลิฟอร์เนีย
นำแสดงโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า เครื่องแต่งกายของเธอก็ขึ้นอยู่กับแจ็คสันเอง พร้อมกับกว่า 60 นักเต้นใส่ชุดเต้นแรงบันดาลใจประจำของแจ็คสันที่เห็นในวิดีโอโพสต์โดย TMZ วิดีโอรวมถึงภาพแจ็คสันและวิดีโอคลิปตลอดรวมทั้งเพลง "Jam", "Don't Stop 'til You Get Enough", "In the Closet", "Black or White" และ "Billie Jean"

**รายการเพลง**

**อันดับ**

**อันดับสิ้นปี**

**ประวัติการจัดจำหน่าย**

**อ้างอิง**
หมวดหมู่:ซิงเกิลในปี พ.ศ. 2554
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงที่ประพันธ์คำร้องโดยเทดดี ไรลีย์
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:เพลงที่วางจำหน่ายหลังมรณกรรม
วอร์เนอร์มีเดีย

วอร์เนอร์มีเดีย (WarnerMedia) หรือชื่อเดิม เอโอเอล ไทม์วอร์เนอร์ (AOL Time Warner) และ ไทม์วอร์เนอร์ (Time Warner) เป็นบริษัทสื่ออเมริกันข้ามชาติ ที่มีสำนักงานใหญ่ในเลขที่ 1 ไทม์วอร์เนอร์เซ็นเตอร์ ในนครนิวยอร์ก ขณะที่กลางปี ​​2010 บริษัทได้กลายเป็นกลุ่มบริษัทสื่อและความบันเทิงที่ใหญ่ที่สุด

**บริษัทลูก**
ไทม์วอร์เนอร์ ประกอบด้วย 3 บริษัทลูก คือ โฮมบ๊อกซ์ ออฟฟิศ จำกัด (เอชบีโอ), เทอเนอร์ บอร์ดแคชชิ่ง ซิสเทม จำกัด และวอร์เนอร์บราเธอส์

**อ้างอิง**

**แหล่งข้อมูลอื่น**
 A complete list of Time Warner media facilities date=2008-06-17  and  a detailed report on their campaign contributions and lobbying date=2008-06-17  from the Center for Public Integrity- Ketupa - Time Warner date=2008-12-29  profile- Columbia Journal Review's Who Owns What for Time Warner- Early analysis of the Time Warner-AOL merger date=2009-07-25 - Yahoo! - Time Warner Inc. Company Profile- Time Warner's most recent conference call transcripts- Portrait of the company date=2014-01-23  at independent database mediadb.eu
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทการบันเทิงของสหรัฐ
หมวดหมู่:เอทีแอนด์ที
หมวดหมู่:วอร์เนอร์มีเดีย
หมวดหมู่:บริษัทที่ตั้งอยู่ในนครนิวยอร์ก
หมวดหมู่:บริษัทอเมริกันที่ก่อตั้งในปี พ.ศ. 2533
แม่แบบ:เหตุการณ์ปัจจุบัน/2557 มกราคม 9

*วิกฤตการณ์การเมืองไทย พ.ศ. 2556–2557
**กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยโดยสมบูรณ์อันมีพระมหากษัตริย์ทรงเป็นประมุข) เดินรณรงค์การชุมนุมในพื้นที่ฝั่งธนบุรี เริ่มจากอนุสาวรีย์ประชาธิปไตย สะพานพระพุทธยอดฟ้า วงเวียนใหญ่ ถนนอิสรภาพ โรงพยาบาลศิริราช กลับสู่อนุสาวรีย์ประชาธิปไตย  (เดลินิวส์ออนไลน์)
}
แม่แบบ:ตารางการแข่งขันกีฬาแห่งชาติครั้งที่ 42

(คลิกที่ชื่อกีฬาเพื่อดูรายละเอียดการแข่งขัน)- หมายเหตุ - แปลเป็นภาษาไทยจาก แม่แบบเดียวกันนี้ในวิกิพีเดียภาษาอังกฤษ
42
หมวดหมู่:แม่แบบจังหวัดสุพรรณบุรี
ลำดับการสืบราชสันตติวงศ์ตองงา

ลำดับการสืบราชสันตติวงศ์แห่งราชอาณาจักรตองงา เป็นรายพระนามที่จัดเรียงไว้ของบุคคลที่อยู่ในสายลำดับการสืบราชสมบัติแห่งราชอาณาจักรตองงา

**การมีสิทธิ**
ธงพระอิสริยยศราชอาณาจักรตองงา
ในรัฐธรรมนูญ ค.ศ. 1875 ได้กำหนดให้ลำดับการสืบราชสันตติวงศ์นั้นเป็นของสิทธิของบุตรหัวปีและให้สิทธิ์กับรัชทายาทที่เป็นผู้ชายก่อน หากไม่มีรัชทายาทที่เป็นผู้ชาย ผู้หญิงสามารถขึ้นครองราชย์เป็นสมเด็จพระราชินีได้ โดยผู้ที่สามารถสืบต่อสันตติวงศ์ได้อย่างถูกต้องตามกฎหมายต้องสืบเชื้อสายมาจากพระราชโอรสของสมเด็จพระเจ้าจอร์จ ตูโปอูที่ 1 2 พระองค์คือเจ้าชายเตวิตา อังกา มกุฎราชกุมารและเจ้าชายอูเอลิงาโตนี งู เท่านั้น หากเชื้อพระวงศ์ที่มีสิทธิ์สืบราชสันตติวงศ์พระองค์ใดอภิเษกสมรสโดยไม่ได้รับความเห็นชอบจากพระมหากษัตริย์จะหมดสิทธิ์การสืบราชสมบัตืในทันที

**ลำดับการสืบราชสันตติวงศ์**
ลำดับการสืบราชสันตติวงศ์เป็นไปตามด้านล่างนี้:- 15px สมเด็จพระราชาธิบดีเตาฟาอาเฮา ตูโปอูที่ 4
** 15px  สมเด็จพระราชาธิบดีตูโปอูที่ 6
***  (1)  เจ้าชายเซียโอซิ มานูมาตาองโก อาลาอิวาฮามามาโอ อโฮเออิตู คอนสแตนติน ตูกูอาโฮ
****  (2)  เจ้าชายเตาฟาอาเฮา มานูมาตาองโก  (ประสูติ 10 พฤษภาคม 2556)
***  (3)  เจ้าชายอุยลิอาเม อูนูอากิ โอโตงา ลาลากา โม เอ เออิกิ ตูกูอาโฮ
***   (4)  เจ้าหญิงอังเกลา ลาตูฟูอิเปกา ฮาลาเอวาลู มาตาอาโฮ นาปัวโอกาลานิ ตูกูอาโฮ
**   (5)  เจ้าหญิงสโลเต มาฟิเล โอ ปิโลเลวู ตูอิตา
***  (6)  สโลเต ลูเปปาอูอู ซาลามาซีนา ปูเรเอา วาหิเน อรีอี โอ เอ เฮา ตูอิตา
****  (7)  ฟาเอดรา อานา เซอินี คูปูเวอิโฮลา อิกาเลตี โอโลอิฟางาตาปู ฟูซิตูอา
***  (8)  ติติลูเป ฟาเนตูปู วาวาอู ตูอิตา-ตูอิวากาโน
****   (9)  ไซมอน ตูอิฮาอาตูอูงา จอร์จ มาอูลูเปโกโตฟา ตูอิวากาโน
***  (10)  ลูเปอูลูหิวา ฟาตาเฟหิ โอ ลาปาฮา ตูอิตา
***   (11)  ลูเปโอโล ฮาลาเอวาลู โมเฮโอโฟ เวอร์จิเนีย โรส ตูอิตา

**อ้างอิง**

**ดูเพิ่ม**
 ประเทศตองงา- รายพระนามพระมหากษัตริย์ตองงา- รายพระนามคู่อภิเษกสมรสในพระมหากษัตริย์ตองงา- รายพระนามรัชทายาทตองงา
หมวดหมู่:ลำดับการสืบราชสันตติวงศ์
การศึกษาในระบบ

การศึกษาในระบบระดับมหาวิทยาลัย
การศึกษาในระบบ (Formal Education; Formal Learning) โดยทั่วไปแล้วจัดการเรียนการสอนโดยครูวิชาชีพอย่างเป็นระบบ ซึ่งมักเป็นการจัดการเรียนการสอนในระดับโรงเรียน วิทยาลัย และในระดับมหาวิทยาลัย องค์การเพื่อความร่วมมือทางเศรษฐกิจและการพัฒนาได้จัดการศึกษาในระบบเป็น 1 ใน 3 รูปแบบทางการศึกษา ซึ่งประกอบไปด้วย การศึกษาในระบบ การศึกษานอกระบบ และการศึกษาตามอัธยาศัย  สำหรับการศึกษาในระบบนั้นเป็นการศึกษาที่มีการกำหนดจุดมุ่งหมาย วิธีการศึกษา ระยะเวลาในการศึกษา การวัดประเมินผล หลักสูตรและเงื่อนไขการศึกษาที่แน่นอน โดยในประเทศไทยแบ่งการศึกษาในระบบออกเป็น 2 รูปแบบคือการศึกษาในระดับการศึกษาขั้นพื้นฐานและการศึกษาในระดับอุดมศึกษา

**อ้างอิง**
หมวดหมู่:จิตวิทยาการศึกษา
หมวดหมู่:การเรียนรู้ประยุกต์
รางวัลภาพยนตร์แห่งชาติ สุพรรณหงส์ ครั้งที่ 23

รางวัลภาพยนตร์แห่งชาติ สุพรรณหงส์ ครั้งที่ 23 ประจำปี พ.ศ. 2556 จัดโดยสมาพันธ์สมาคมภาพยนตร์แห่งชาติ โดยมีการประกาศชื่อผู้เข้ารอบสุดท้ายของแต่ละสาขาเมื่อวันที่ 3 กุมภาพันธ์ พ.ศ. 2557 ณ ลานอินฟินิซิตี้ฮอลล์ พารากอนซีนีเพล็กซ์ ศูนย์การค้าสยามพารากอน และจัดพิธีประกาศผลรางวัล ในวันอาทิตย์ที่ 23 กุมภาพันธ์ พ.ศ. 2557 ณ ศูนย์ประชุมและแสดงสินค้าพัทยา ภายในบริเวณกลุ่มอาคารรอยัลคลิฟ เมืองพัทยา จังหวัดชลบุรี นับเป็นการจัดงานประกาศผลรางวัลนอกเขตกรุงเทพมหานครเป็นครั้งที่สี่ และเป็นครั้งที่สองที่สมาพันธ์ฯ เลือกเมืองพัทยาเป็นสถานที่ในการประกาศผลรางวัล
ในการจัดงานครั้งนี้ สมาพันธ์ฯ ได้เปลี่ยนวิธีการตัดสินภาพยนตร์ที่ได้รับรางวัล โดยใช้คณะกรรมการตัดสิน 15 ท่าน ร่วมกับการลงคะแนนจากบุคคลในวงการภาพยนตร์ประมาณ 1,500 คน ในกลุ่มหลังจะแบ่งการลงคะแนนตามองค์ประกอบภาพยนตร์ในด้านต่างๆ ซึ่งสามารถลงคะแนนผ่านทางเว็บไซต์ของสมาพันธ์ฯ หรือทางไปรษณีย์ โดยสัดส่วนคะแนนของทั้งสองกลุ่มจะอยู่ที่ 50:50 นอกจากนี้ ยังเป็นครั้งแรกที่ประชาชนมีส่วนร่วมคัดเลือกรางวัลนักแสดงนำชายยอดนิยม และนักแสดงนำหญิงยอดนิยม โดยการส่งข้อความสั้นทางโทรศัพท์มือถือ
ไฟล์:Barry Nadech 05.JPG|right|thumb|150px|ณเดชน์ คูกิมิยะ ผู้ชนะรางวัลนักแสดงนำชายยอดเยี่ยม
ไฟล์:bestnk.jpg|right|thumb|150px|ณัฐสิทธิ์ โกฏิมนัสวนิชย์ ผู้ชนะรางวัลนักแสดงสมทบชายยอดเยี่ยม

**รายชื่อบุคคลและภาพยนตร์ที่ได้รับการเสนอชื่อเข้าชิงรางวัล **
ผู้ชนะรางวัล จะเน้นด้วย ตัวหนา

**สรุปผลภาพยนตร์ที่ผ่านการคัดเลือกและได้รับรางวัล**
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 17 เรื่อง มีดังนี้:
ภาพยนตร์ที่ได้รับรางวัล จำแนกตามสาขา ทั้ง 16 สาขา มีดังนี้:

**อ้างอิง**

**แหล่งข้อมูลอื่น**
  เว็บไซต์สมาคมสมาพันธ์ภาพยนตร์แห่งชาติ
หมวดหมู่:รางวัลสุพรรณหงส์
หมวดหมู่:รางวัลในประเทศไทยในปี พ.ศ. 2557
บ่อลุกลัก

บ่อลุกลัก  (bò lúc lắc) หรือ ฬกฬัก ลก-ลัก (ឡុកឡាក់) เป็นอาหารที่ทำจากเนื้อวัวซึ่งได้รับอิทธิพลจากอาหารฝรั่งเศส โดยลักษณะของอาหารนี้ในเวียดนามและกัมพูชาต่างกันเล็กน้อย ในเวียดนามจะหั่นเนื้อวัวเป็นลูกเต๋า หมักกับกระเทียม น้ำปลา ซอสถั่วเหลือง ซีอิ๊วดำ น้ำมันหอย นำไปผัดให้สุกด้วยไฟแรง นิยมกินกับผักน้ำ ผักกาดหอม หอมดอง กระเทียมดอง และข้าวผัดซอสมะเขือเทศ ส่วนในกัมพูชาจะแล่เนื้อวัวให้เป็นชิ้นบาง ๆ ผัดกับซอสมะเขือเทศและหอมใหญ่กับกับข้าวและกระเทียมดอง 

**อ้างอิง**
 นันทนา ปรมานุศิษฏ์. โอชาอาเซียน. กรุงเทพฯ : มติชน, 2556, หน้า 167–169.
หมวดหมู่:อาหารกัมพูชา
หมวดหมู่:อาหารเวียดนาม
หมวดหมู่:อาหารผัดหรือทอด
หมวดหมู่:อาหารจากเนื้อวัว
บู๊นจ๋า

บู๊นจ๋า (bún chả) เป็นขนมจีนชนิดหนึ่งในเวียดนาม โดยเป็นการรับประทานขนมจีนกับหมูย่าง ซึ่งมีทั้งหมูสับเป็นก้อนย่างหรือหมูสามชั้นย่าง โดยจะผสมคาราเมลลงไปทำให้หมูย่างมีกลิ่นหอมเฉพาะตัว และกินคู่กับซอสรสเค็มหวานที่ใส่มะละกอดองและแคร์รอตดอง กินกับผักหลายชนิด ได้แก่ ผักกาดหอม ผักชี ผักบุ้งสายหรือผักบุ้งจักเป็นฝอย ถั่วงอก อาหารนี้เป็นของชาวเวียดนามภาคเหนือ มีชื่อเสียงมากที่ฮานอยที่เรียกว่า "บู๊นจ๋าห่าโหน่ย" อาหารที่มีลักษณะใกล้เคียงกันนี้ในเวียดนามภาคใต้เรียก "บู๊นถิตเนื้อง" (bún thịt nướng) 

**อ้างอิง**
 นันทนา ปรมานุศิษฏ์. โอชาอาเซียน. กรุงเทพฯ : มติชน, 2556, หน้า 173-174.

**แหล่งข้อมูลอื่น**
 Bún chả hàng mành - bún chả Đắc Kim số 1 Hàng Mành, a favorite spot for bún chả in Hanoi- www.thingsasian.com The Bun Cha Obsession 1995- buncha54.blogspot.com Bun Cha 54, A famous place for Bun Cha at 54 Dinh Tien Hoang, District 1, Ho Chi Minh City, Vietnam
หมวดหมู่:อาหารเวียดนาม
หมวดหมู่:ขนมจีน
หมวดหมู่:อาหารจากเส้นของเวียดนาม
ตราแผ่นดินของนิการากัว

ตราแผ่นดินของนิการากัว ประกาศใช้อย่างเป็นทางการครั้งแรก เมื่อวันที่ 21 สิงหาคม ค.ศ. 1823 ดวงตราแผ่นดินนี้ มีต้นแบบมาจากตราแผ่นดินของสหพันธ์สาธารณรัฐอเมริกากลาง ในระยะเวลาต่อมาได้มีการแก้ไขแบบตราแผ่นดินอยู่หลายครั้ง โดยแบบตราปัจจุบันเริ่มใช้อย่างเป็นทางการเมื่อปี ค.ศ. 1971 (โดยแก้ไขแบบตราแผ่นดินครั้งล่าสุดในปี ค.ศ. 1999) .

**ความหมาย**
โดยสัญลักษณ์ที่ปรากฏในตรานั้น ประกอบด้วยรูปภูเขาไฟ 5 ลูกเหนือท้องทะเล หมายถึง 5 รัฐสมาชิกเดิมของสหพันธ์สาธารณรัฐอเมริกากลาง หมวกเฟรเจียงสีแดง ('gorro frigio) หมายถึง เสรีภาพ รัศมีดวงอาทิตย์และรุ้งกินน้ำ หมายถึง อนาคตอันสดใส รูปเหล่านี้บรรจุในกรอบสามเหลี่ยมสีฟ้า ตอนบนรูปดังกล่าวมีแถบอักษรโค้งเป็นข้อความภาษาสเปนว่า "República de Nicaragua" (สาธารณรัฐนิการากัว) ส่วนตอนล่างมีแถบโค้งข้อความ "América Central"(อเมริกากลาง)

**ดูเพิ่ม**
ธงชาตินิการากัว
*ซัลเบอาตี นิการากัว

**อ้างอิง**

**แหล่งข้อมูลอื่น**
 www.atlasgeo.net date=2010-08-19 
นิการากัว
ตราแผ่นดิน
ตราแผ่นดินของสหพันธ์สาธารณรัฐอเมริกากลาง

ตราแผ่นดินของสหพันธ์สาธารณรัฐอเมริกากลาง, หรือที่รู้จักกันในชื่อ สหมณฑลแห่งอเมริกากลาง ได้รับการรับรองโดยรัฐสภาสหพันธ์สาธารณรัฐ ประกาศใช้อย่างเป็นทางการเมื่อวันที่ 2 กรกฎาคม ค.ศ. 1823 ภายหลังจากที่ได้แยกตัวประกาศอิสรภาพจากสเปน.
ได้มีการประกาศใช้ในยุคสมัยต่างๆ ดังนี้:- สหมณฑลแห่งอเมริกากลาง (ค.ศ. 1823-1824).- สหพันธ์สาธารณรัฐอเมริกากลาง (ค.ศ. 1824-1839).- สหพันธรัฐอเมริกากลาง (ค.ศ. 1851).- สาธารณรัฐอเมริกากลาง República Mayor de Centro América (1895-1898).- สหรัฐอเมริกากลาง (ค.ศ. 1898).
แบบตราแผ่นดินดังกล่าวปัจจุบันปรากฏการใช้ในรัฐสมาชิกดังนี้ คอสตาริกา, เอลซัลวาดอร์, กัวเตมาลา, ฮอนดูรัส และ นิการากัว.

**การออกแบบ**
โดยสัญลักษณ์ที่ปรากฏในตรานั้น ประกอบด้วยรูปภูเขาไฟ 5 ลูกเหนือท้องทะเล หมายถึง 5 รัฐสมาชิกเดิมของสหพันธ์สาธารณรัฐอเมริกากลาง หมวกเฟรเจียงสีแดง (gorro frigio) หมายถึง เสรีภาพ รัศมีดวงอาทิตย์และรุ้งกินน้ำ หมายถึง อนาคตอันสดใส รูปเหล่านี้บรรจุในกรอบสามเหลี่ยม.

**พัฒนาการ**

**สหมณฑลแห่งอเมริกากลาง**
คำสั่งรัฐบัญญัติว่าด้วยตราแผ่นดินแห่งสหพันธ์สาธารณรัฐอเมริกากลาง:

**สหพันธ์สาธารณรัฐ**

**สหพันธรัฐอเมริกากลาง**

**สาธารณรัฐอเมริกากลาง**

**ที่คล้ายคลึงกัน**

**อ้างอิง**

**แหล่งข้อมูลอื่น**
สหพันธ์สาธารณรัฐอเมริกากลาง
หมวดหมู่:สหพันธ์สาธารณรัฐอเมริกากลาง
ความขัดแย้งในรัฐกะชีน

ความขัดแย้งในรัฐกะชีน เป็นหนึ่งในความขัดแย้งที่หลากหลายในสงครามกลางเมืองพม่า การสู้รบระหว่างกองทัพเอกราชกะชีนกับกองทัพพม่าเกิดขึ้นอีกครั้งใน พ.ศ. 2554 หลังจากที่สงบศึกไปแล้ว 17 ปี ความขัดแย้งในปัจจุบันทำให้มีผู้เสียชีวิตนับพันคน มีผู้อพยพมากกว่าแสนคน และมีข้อกล่าวหาการใช้งานทุ่นระเบิด, ทหารเด็ก, การข่มขืนอย่างเป็นระบบ และการทรมานจากทั้งสองฝ่าย

**ภูมิหลัง**
ขบวนการเอกราชกะชีนก่อตั้งระหว่างการเป็นอาณานิคมของอังกฤษ เมื่อราว พ.ศ. 2473 โดยมีวัตถุประสงค์เพื่อเป็นตัวแทนของกลุ่มชาติพันธุ์ส่วนน้อยในพม่า

**ความขัดแย้งครั้งแรก พ.ศ. 2504–2537**
ความขัดแย้งในรัฐกะชีนและชาวกะชีนในพื้นที่อื่น ๆ เกิดขึ้นตั้งแต่พม่าได้รับเอกราชจากอังกฤษ ทหารกะชีนที่เคยมีความสำคัญในกองทัพพม่าได้ถอนตัวออกมาจากกองทัพพม่าหลัง พ.ศ. 2505 และจัดตั้งกองทัพเอกราชกะชีน ที่ควบคุมโดยองค์การเอกราชกะชีน ในช่วงนี้ รัฐกะชีนมีสถานะกึ่งเป็นอิสระจากรัฐบาลพม่า โดยมีรายได้หลักจากการค้าขายกับจีน หลังจากมีการเจรจาระหว่างกองทัพพม่ากับองค์การเอกราชกะชีน กองทัพเอกราชกะชีนได้ลงนามในสนธิสัญญาสงบศึกกับรัฐบาลพม่าเมื่อ 24 กุมภาพันธ์ พ.ศ. 2537 จากนั้นจึงไม่มีการสู้รบระหว่างกันอีกจนถึง พ.ศ. 2554

**ความขัดแย้งครั้งที่สอง พ.ศ. 2554–ปัจจุบัน**
การต่อสู้ระหว่างกองทัพเอกราชกะชีนและกองทัพพม่าเริ่มขึ้นอีกครั้งเมื่อ 9 มิถุนายน พ.ศ. 2554 เมื่อกองทัพรัฐบาลละเมิดข้อตกลงหยุดยิงและโจมตีที่ตั้งของกองทัพเอกราชกะชีนตามแนวแม่น้ำตาบีน ตลอดแนวแม่น้ำฝั่งตะวันออกในบะมอ รัฐกะชีนใกล้กับโครงการพลังงานน้ำของรัฐ  การสู้รบเกิดขึ้นทั้วรัฐกะชีนและทางตะวันตกเฉียงเหนือของรัฐชาน
ตามรายงานข่าวพบว่า ต้นเหตุของความขัดแย้งมาจากการที่รัฐบาลพยายามจะเข้ามาควบคุมพื้นที่ที่เคยควบคุมโดยกองทัพเอกราชกะชีนรวมทั้งพื้นที่ในรัฐกะชีนและรัฐชาน ที่อยู่ในโครงการพลังงานของรัฐบาลที่ได้รับการสันบสนุนจากรัฐบาลจีน สถานการณ์ความขัดแย้งได้เกิดขึ้นต่อเนื่องจนถึง พ.ศ. 2555  ใน พ.ศ. 2555 การต่อสู้อย่างรุนแรงเกิดขึ้นในเดือนมีนาคมตามถนนมยิจีนา-บะมอ ในเดือนเมษายนเกิดการต่อสู้แห่งปังวาในเมืองชี-บเวใกล้กับลูชาง ในเดือนสิงหาคมที่พากันต์ ฝ่ายกบฏกล่าวอ้างว่าฆ่าทหารพม่าได้ 140 คน

**การเจรจาสงบศึก**
มีการเจรจาหลายครั้งระหว่างกองทัพเอกราชกะชีนและรัฐบาลพม่าตั้งแต่มีการสู้รบในเดือนมิถุนายน พ.ศ. 2554 มีต่างชาติเข้าไปสนับสนุนการเจรจาสงบศึกหลายครั้ง ในวันที่ 18 มกราคม พ.ศ. 2556 ประธานาธิบดีเต็ง เส่งได้ประกาศสงบศึกฝ่ายเดียวในสงครามระหว่างกองทัพเอกราชกะชีนกับรัฐบาลพม่า โดยจะมีผลในวันรุ่งขึ้น แต่ก็มีการสู้รบประปรายหลังจากนั้น ในวันที่ 4 กุมภาพันธ์ รัฐบาลพม่าและกองทัพเอกราชกะชีนพบปะกันในจีนและเจรจาเพื่อลดความตึงเครียดทางทหารในรัฐกะชีน แต่ก็มีการปะทะกันอีกหลังจากนั้น 

**การโจมตีทางอากาศ**
ในวันที่ 2 มกราคม พ.ศ. 2556 รัฐบาลพม่ายืนยันว่ามีการโจมตีทางอากาศต่อกลุ่มกบฏเมื่อไม่กี่วันมานี้เพื่อโจมตีกองทัพเอกราชกะชีน ในวันที่ 3 มกราคม กองทัพเอกราชกะชีนประกาศว่าการโจมตีทางอากาศเกิดขึ้นอย่างต่อเนื่องเป็นวันที่หกแล้วในไลง์ซา และรัฐบาลพม่าได้ใช้อาวุธเคมี

**ผู้เสียชีวิต**
ในเดือนเมษายน พ.ศ. 2555 กองทัพพม่ายอมรับว่ามีทหารราว 300 คนเสียชีวิตตั้งแต่เริ่มการปะทะ ในเดือนตุลาคม พ.ศ. 2555 กองทัพเอกราชกะชีนยอมรับว่ามีทหารฝ่ายตนเสียชีวิต 700 คน

**พลเรือนและผู้อพยพ**
มีพลเรือนถูกสังหารระหว่างความขัดแย้ง บางส่วนได้อพยพข้ามพรมแดนไปเป็นผู้ลี้ภัยในจีน และถูกรัฐบาลจีนผลักดันกลับมาในเดือนสิงหาคม พ.ศ. 2555 แม้ว่าจะยังมีการสู้รบกันอยู่ และยังมีปัญหาการใช้ทหารเด็กของฝ่ายกบฏ

**อ้างอิง**
หมวดหมู่:รัฐกะชีน
หมวดหมู่:ประวัติศาสตร์พม่า
ฝีรอบทอนซิล

ฝีรอบทอนซิล (peritonsillar abscess, quinsy, quinsey) เป็นภาวะแทรกซ้อนอย่างหนึ่งของทอนซิลอักเสบ ทำให้เกิดหนองคั่งเป็นฝีขึ้นที่ฐานของทอนซิล ในบริเวณที่เรียกว่าช่องว่างรอบทอนซิล (peritonsillar space) ผู้ป่วยจะมีอาการไข้ เจ็บคอ อ้าปากลำบาก และเสียงเปลี่ยน ส่วนใหญ่จะเจ็บมากเพียงข้างเดียว ภาวะแทรกซ้อนที่สำคัญคือการอุดกั้นทางเดินหายใจ และปอดอักเสบจากการสำลัก
ส่วนใหญ่เกิดจากการติดเชื้อแบคทีเรียบางชนิด โดยเฉพาะคอหอยอักเสบจากเชื้อสเตร็ปโตค็อกคัส ส่วนใหญ่จะไม่เกิดในผู้ที่เคยตัดทอนซิลออกไปแล้ว การวินิจฉัยทำได้โดยดูจากประวัติและผลการตรวจร่างกาย บางครั้งอาจจำเป็นต้องถ่ายภาพรังสีเพื่อตรวจหาภาวะแทรกซ้อนในกรณีที่สงสัย
การรักษาทำได้โดยการผ่าตัดเอาหนองออกจากฝี ให้ยาปฏิชีวินะ สารน้ำ และยาแก้ปวดลดไข้ บางครั้งอาจต้องใช้สเตียรอยด์ร่วมด้วย ส่วนใหญ่ไม่จำเป็นต้องนอนรักษาในโรงพยาบาล ในสหรัฐอเมริกาพบผู้ป่วยประมาณ 3 ต่อ 10,000 คน-ปี ผู้ป่วยส่วนใหญ่เป็นวัยผู้ใหญ่ตอนต้น

**อ้างอิง**

**แหล่งข้อมูลอื่น**
หมวดหมู่:โรคติดเชื้อแบคทีเรีย
หมวดหมู่:โรคของทอนซิล
หมวดหมู่:โรคของทางเดินหายใจส่วนบน
หมวดหมู่:โรคติดเชื้อ
กีฬาวอลเลย์บอลในกีฬาแห่งชาติครั้งที่ 42

"วอลเลย์บอล" ในกีฬาแห่งชาติ ครั้งที่ 42 สุพรรณบุรีเกมส์ 
*มีชิงชัย 2 เหรียญทอง คือ ทีมชาย และทีมหญิง
*มีทีมที่เข้าร่วมการแข่งขัน ทีมชาย 10 ทีม และทีมหญิง 10 ทีม
*สนามแข่งขัน :โรงเรียนกรรณสูตศึกษาลัย
*แข่งขันระหว่างวันที่ 5-14 มกราคม พ.ศ. 2557

**ทีมชาย**

**รอบแรก**

**ทีมชาย สาย ก.**

**ทีมชาย สาย ข.**

**รอบก่อนรองชนะเลิศ**

**รอบรองชนะเลิศ**

**รอบชิงชนะเลิศ**

**ทีมหญิง**

**รอบแรก**

**ทีมหญิง สาย ก.**

**ทีมหญิง สาย ข.**

**รอบก่อนรองชนะเลิศ**

**รอบรองชนะเลิศ**

**รอบชิงชนะเลิศ**

**อ้างอิง**
  กีฬาแห่งชาติครั้งที่42 สุพรรณบุรีเกมส์ date=2014-01-08 
หมวดหมู่:กีฬาแห่งชาติครั้งที่ 42
อนุวัฒน์ อินยิน

จ่าอากาศเอก อนุวัฒน์ อินยิน เกิดเมื่อวันที่ 17 กุมภาพันธ์ พ.ศ. 2528 เป็นนักฟุตบอลชาวไทย เล่นในตำแหน่งกองกลาง 

**แหล่งข้อมูลอื่น**
หมวดหมู่:นักฟุตบอลจากจังหวัดสุพรรณบุรี
หมวดหมู่:นักฟุตบอลชายชาวไทย
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ทหารอากาศชาวไทย
แมงลักคา

น้ำมันหอมระเหยจากแมงลักคาในขวดใส
แมงลักคาหรือแมงลักป่า  Hyptis suaveolens เป็นไม้ล้มลุกในวงศ์ Lamiaceae ผิวลำต้นเรียบเป็นรูปสี่เหลี่ยม มีขนสีขาวสั้นปกคลุม เมื่อจับรู้สึกเหนียวติดมือ มีกลิ่นเฉพาะตัว ใบเดี่ยว ผิวใบสีเขียวมีขนนุ่ม ขอบใบหยักเล็กน้อย ดอกช่อ กลีบเลี้ยงสีเขียวเชื่อมติดกันเป็นหลอด ปลายแยกเป็น 5 กลีบ เกสรตัวผู้สีเหลืองโผล่สูงเสมอช่อดอก ผลเดี่ยว สีเขียว โดยมีกลีบเลี้ยงรองรับ สุกแล้วเป็นสีดำ กิ่งและใบทุบแล้ววางในเล้าไก่เพื่อไล่ไรไก่ และเป็นพืชที่มีฤทธิ์ฆ่าแมลง

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 127

**แหล่งข้อมูลอื่น**
  Making Chan drink (สเปน)-  Using Chan as insecticide (สเปน)-  Evaluation as Alternative Crop for Food and Drugs  (สเปน) date=2013-06-12 -  Protein value of Chan (spanish) date=2016-05-14 -  Chan used as diarrhea treatment (สเปน) date=2013-06-15 
หมวดหมู่:วงศ์กะเพรา
หมวดหมู่:พืชที่เป็นพิษต่อแมลง
ดองกูโกเอลกวาโป

ดองกูโกเอลกวาโป
ดองกูโกเอลกวาโป (Don Cuco El Guapo) เป็นหุ่นยนต์นักเปียโนที่ได้รับการออกแบบและสร้างขึ้นที่แผนกไมโครอิเล็กทรอนิกส์ของมหาวิทยาลัยเอาโตโนมาเดปวยบลา (อูอาเป) ประเทศเม็กซิโก ใน ค.ศ. 1992 
โครงสร้างภายนอกของหุ่นยนต์ได้รับการออกแบบโดยประติมากรชื่อโกลเรีย เอรีกา เวย์เมร์ และทำจากพลาสติกใส ส่วนสูงของมันอยู่ที่ 1.97 เมตร (6 ฟุต 5 นิ้ว) และหนัก 130 กิโลกรัม (290 ปอนด์) หุ่นยนต์มีดวงตาเป็นกล้องที่ขยับได้อย่างเป็นอิสระ 28 องศา ดองกูโก มีความสามารถในการอ่านโน้ตเพลงและบรรเลงเพลงโดยการเล่นเปียโน สำหรับการปฏิบัติการหน้าที่ดังกล่าว หุ่นยนต์จำเป็นต้องใช้โปรแกรมเฟรมแกรบบิง, การประมวลผลภาพ, การรู้จำแบบ และการตีความหรือการวิเคราะห์ในสถานที่ ทีมออกแบบของ 30 คณะ 20 นักศึกษา ที่มหาวิทยาลัยเอาโตโนมาเดปวยบลา ประกอบด้วย นักฟิสิกส์, แพทย์, วิศวกรอิเล็กทรอนิกส์, นักวิทยาศาสตร์คอมพิวเตอร์, นักดนตรี และนักออกแบบได้ทำงาน 20 ชั่วโมงทุกวันเป็นเวลาหกเดือนจนเสร็จสิ้นโครงการ
สมองของหุ่นยนต์จะยึดตามการออกแบบไมโครโปรเซสเซอร์ ไอแอลเอ 9200 ในปี ค.ศ. 1985 โดยนักวิทยาศาสตร์และวิศวกรของอาร์เจนตินา, บราซิล, โคลัมเบีย, สเปน และเม็กซิโก หน่วยคำนวณและตรรกะ (เอแอลยู) ได้รับการออกแบบโดยแผนกไมโครอิเล็กทรอนิกส์ของมหาวิทยาลัยเอาโตโนมาเดปวยบลา
หุ่นยนต์ตัวนี้ได้รับการแนะนำให้รู้จักและนำแสดงในประเทศเม็กซิโก, สเปน และลาตินอเมริกาต่อหน้าผู้คนนับล้าน

**อ้างอิง**

**แหล่งข้อมูลอื่น**
  Official site date=2012-07-25  at the Universidad Autónoma de Puebla. -  Abstract of Musical Score Recognition of "Don Cuco El Guapo" Pianist Robot.
หมวดหมู่:หุ่นยนต์ของเม็กซิโก
กีฬาวอลเลย์บอลชายหาดในกีฬาแห่งชาติครั้งที่ 42

"วอลเลย์บอลชายหาด" ในกีฬาแห่งชาติ ครั้งที่ 42 สุพรรณบุรีเกมส์ 
*มีชิงชัย 2 เหรียญทอง คือ ทีมชาย และทีมหญิง
*มีทีมที่เข้าร่วมการแข่งขัน 
**ทีมชาย 16 ทีม จาก 13 จังหวัด
**ทีมหญิง 16 ทีม จาก 12 จังหวัด
*สนามแข่งขัน : ลานห้างโรบินสัน
*แข่งขันระหว่างวันที่ 5-14 มกราคม พ.ศ. 2557

**ทีมชาย**

**รอบแรก**

**ทีมชาย สาย ก.**

**ทีมชาย สาย ข.**

**ทีมชาย สาย ค.**

**ทีมชาย สาย ง.**

**ทีมหญิง**

**รอบแรก**

**ทีมหญิง สาย ก.**

**ทีมหญิง สาย ข.**

**ทีมหญิง สาย ค.**

**ทีมหญิง สาย ง.**

**อ้างอิง**
  กีฬาแห่งชาติครั้งที่42 สุพรรณบุรีเกมส์ date=2014-01-08 
หมวดหมู่:กีฬาแห่งชาติครั้งที่ 42
สุลต่านแห่งรัฐกลันตัน

สุลต่านแห่งรัฐกลันตัน เริ่มต้นเมื่อปี ค.ศ. 1886 สุลต่านองค์ปัจจุบันคือ สุลต่านมูฮัมมัด ฟาริส เปตรา ดำรงตำแหน่งสุลต่าน เมื่อวันที่ 13 กันยายน ค.ศ. 2010

**ราชวงศ์กลันตัน**

**ดูเพิ่ม**
รายพระนามพระมหากษัตริย์มาเลเซีย
*รัฐกลันตัน

**อ้างอิง**
หมวดหมู่:สุลต่านรัฐกลันตัน
หมวดหมู่:ราชวงศ์กลันตัน
คริส เคิร์กแพทริก

คริส เคิร์กแพทริก (Chris Kirkpatrick หรือ ชื่อเต็มว่า Christopher Alan "Chris" Kirkpatrick) เกิดเมื่อวันที่ 17 ตุลาคม ค.ศ. 1971 เป็นนักร้องแนวป็อป และเป็นนักแสดง เคยเป็นสมาชิกวง 'N Sync เป็นนักร้อง, นักเต้น, นักแสดง

**ประวัติ**

**1995–2002: เอ็นซิงก์‎**
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม *NSYNC มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด No Strings Attached ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด Celebrity ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทางช่องดิสนีย์ กับภาพยนตร์เรื่อง Model Behavior ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด  Celebrity แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน

**อาชีพ**
คริส เคิร์กแพทริก กับความคิดที่จะเริ่มต้นตั้งกลุ่มของ 'N Sync

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดโซนี่ มิวสิค
หมวดหมู่:ศิลปินสังกัดไจฟ์เรเคิดส์
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลแกรมมี
หมวดหมู่:นักร้องเด็กชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:บุคคลจากเมมฟิส
ช็องจู (ประเทศเกาหลีใต้)

ช็องจู (청주, Cheongju, tɕʰʌŋ.dʑu) เป็นเมืองเอกและเมืองใหญ่สุดของจังหวัดชุงช็องเหนือ ประเทศเกาหลีใต้

**ประวัติ**
ช็องจูเป็นเมืองสำคัญของจังหวัดมาตั้งแต่สมัยโบราณ ศูนย์กลางการปกครองของจังหวัดได้ย้ายจากชุงจูมายังช็องจูในปี ค.ศ. 1908 ในปี ค.ศ. 1946 ช็องจูและอำเภอช็องวนได้แยกออกจากกัน และในปี ค.ศ. 1949 ช็องจูได้ยกฐานะเป็นนครช็องจู หลังจากนั้นก็ได้แบ่งเป็นสำนักงานสาขา 2 แห่ง (ตะวันออกและตะวันตก) ซึ่งก่อตั้งเมื่อเดือนกรกฎาคม ค.ศ. 1989 และได้รับการยกฐานะเป็นเขตซังดังและเขตฮึงด็อกในเดือนมกราคม ค.ศ. 1995

**เขตการบริหาร**
จากวันที่ 1 กรกฎาคม ค.ศ. 2014 มีการรวมนครช็องจูและอำเภอช็องวนเข้าด้วยกัน และเขตการบริหารได้เปลี่ยนแปลงเป็นเขตดังต่อไปนี้- เขตฮึงด็อก (興德區) ตะวันตก- เขตซอวน (西原區) ใต้- เขตซังดัง (上黨區) ตะวันออก- เขตช็องวน (淸原區) เหนือ

**อ้างอิง**

**แหล่งข้อมูลอื่น**
 ช็องจู-  เว็บไซต์นครช็องจู

หมวดหมู่:นครในจังหวัดชุงช็องเหนือ
กีฬาฟุตซอลในกีฬาแห่งชาติครั้งที่ 42

"ฟุตซอล" ในกีฬาแห่งชาติ ครั้งที่ 42 สุพรรณบุรีเกมส์ 
*มีชิงชัย 2 เหรียญทอง คือ ทีมชาย และทีมหญิง
*มีทีมที่เข้าร่วมการแข่งขัน 
**ทีมชาย 10 ทีม 
**ทีมหญิง 10 ทีม 
*สนามแข่งขัน : สนามฟุตซอล สถาบันการพลศึกษา วิทยาเขตสุพรรณบุรี
*แข่งขันระหว่างวันที่ 3-15 มกราคม พ.ศ. 2557

**ทีมชาย**

**รอบแรก**

**ทีมชาย สาย 1**
----
----

**ทีมชาย สาย 2**
----
----

**รอบรองชนะเลิศ-ชิงชนะเลิศ**

**รอบรองชนะเลิศ**
----

**รอบชิงชนะเลิศ**

**ทีมหญิง**

**รอบแรก**

**ทีมหญิง สาย 1**
----
----

**ทีมหญิง สาย 2**
----
----

**รอบรองชนะเลิศ-ชิงชนะเลิศ**

**รอบรองชนะเลิศ**
----

**รอบชิงชนะเลิศ**

**อ้างอิง**
  กีฬาแห่งชาติครั้งที่42 สุพรรณบุรีเกมส์ date=2014-01-08 
หมวดหมู่:กีฬาแห่งชาติครั้งที่ 42
โรมานซ์ (เพลง)

โรมานซ์ อะโนนิโม (Romance Anónimo; Anonymous Romance; โรมานซ์นิรนาม) เป็นท่อนดนตรีสำหรับบรรเลงด้วยกีตาร์  บางครั้งอาจรู้จักในชื่ออื่น เช่น "Estudio en Mi de Rubira" (Study in E by Rubira), "Spanish Romance", "Romance de España", "Romance of the Guitar", "Romanza" และ "Romance d'Amour"
เพลงนี้ได้รับความนิยมจากโดยนักกีตาร์คลาสสิกชาวสเปน และอาร์เจนตินา  เช่น อันโตนีโอ รูบิรา ฟรานซิสโก ทาร์เรกา วีเซนเต โกเมซ ถือกำเนิดขึ้นราวคริสต์ศตวรรษที่ 19 ในประเทศสเปน ไม่มีข้อมูลชื่อผู้ประพันธ์ แต่สันนิษฐานว่าแต่งขึ้นโดย เฟอร์นานโด ซอร์ (1778—1839) มีโน้ตคัดลอกบางฉบับระบุชื่อ เฟอร์นานโด ซอร์ ใช้ชื่อเพลงว่า "Melodia de Sor" ( Sor's melody)   และมีการกล่าวถึงโน้ตดนตรีอ้างว่าถ่ายทอดมาจากนักดนตรีที่รู้จักกับซอร์ ในช่วงต้นคริสต์ศตวรรษที่ 20 มีการตีพิมพ์โน้ตดนตรีจำหน่ายโดยระบุชื่อ อันโตนีโอ รูบิรา (1910—1991) ใช้ชื่อเพลงว่า "Estudio de Rubira" (Study in E by Rubira)    
เพลงนี้ได้รับความนิยมอย่างกว้างขวางจากการเป็นดนตรีประกอบภาพยนตร์เรื่อง Jeux interdits (Forbidden Games) เป็นภาพยนตร์สงคราม ผลงานกำกับของเรเน เคลมองต์ ในปี ค.ศ. 1952 จากผลงานบรรเลงโดยนาร์ซีโซ เยเปส (1927—1997) โดยเยเปสกล่าวอ้างว่าเป็นผู้แต่งด้วยตัวเอง ราวปี 1934 เมื่ออายุได้ 7 ขวบ ทำให้มีการอ้างอิงกันผิดๆ ในเวลาต่อมาว่าเยเปสเป็นผู้แต่งเพลงนี้ 

**อ้างอิง**
หมวดหมู่:เพลงสเปน
หมวดหมู่:งานประพันธ์ดนตรีสำหรับกีตาร์
หมวดหมู่:ผลงานในคริสต์ศตวรรษที่ 19
เอนรีโก โตเซลลี

เอนรีโก โตเซลลี, เคานต์สวามีแห่งมอนตีโนโซ (Enrico Toselli) เป็นนักเปียโนและนักแต่งเพลงจากเมืองฟลอเรนซ์ ประเทศอิตาลี  มีผลงานการเขียนโอเปเรตตา เรื่อง La cattiva Francesca (1912) และ La principessa bizzarra (1913)  และ เซเรเนด 'Rimpianto' โอปุสที่ 6 หมายเลข 1  ที่ได้รับความนิยมเป็นอย่างสูง
นอกเหนือจากความสามารถในการแต่งเพลง โตเซลลียังเป็นที่รู้จักในฐานะสวามีคนที่สองของ อาร์คดัชเชสหลุยส์แห่งทัสกานี (หลุยส์แห่งทัสกานีทรงอภิเษกครั้งแรกกับ เจ้าชายเฟรเดริก ออกุสตุส แห่งแซกโซนี ซึ่งต่อมาทรงเป็นพระมหากษัตริย์แซกซอนพระองค์สุดท้าย  ก่อนทรงหย่าในปี ค.ศ. 1903 ทรงดำรงพระอิสริยยศเป็น อาร์คดัชเชสแห่งออสเตรีย) โตเซลลีสมรสกับอาร์คดัชเชสหลุยส์แห่งทัสกานีระหว่างปี ค.ศ. 1907 ถึง ค.ศ. 1912 มีบุตรด้วยกัน 1 คน และได้เขียนหนังสือบันทึกความทรงจำ ชื่อว่า "Mari d’altesse: 4 ans de mariage avec Louise de Toscane, ex-princesse de Saxe"

**แหล่งข้อมูลอื่น**
 GuildMusic.com
*cname=Enrico Toselli
หมวดหมู่:บุคคลจากฟลอเรนซ์
หมวดหมู่:คีตกวีชาวอิตาลี
หมวดหมู่:คีตกวีอุปรากร
(ไอแคนต์เมคอิต) อนาเธอร์เดย์

"(ไอแคนต์เมคอิต) อนาเธอร์เดย์" ((I Can't Make It) Another Day) เป็นเพลงของนักร้องชาวอเมริกัน ไมเคิล แจ็กสัน เขียนโดยเลนนี แครวิตซ์ และโดยมีโปรดิวเซอร์ คือ ไมเคิล แจ็กสัน , และเลนนี แครวิตซ์ สำหรับรวมอัลบั้มสะสมของไมเคิล แจ็กสัน ไมเคิล ซึ่งมียอดขาย 6,500,000 แผ่นทั่วโลก วางจำหน่ายในวันที่ 10 ธันวาคม ค.ศ. 2010 ในตอนแรกมีการปล่อยเพลงตัวอย่าง 90 วินาที ชื่อว่า อนาเธอร์เดย์ (Another Day) หลังจากนั้นไม่นานข้อมูลรั่วไหลของนักร้อง-นักแต่งเพลง เลนนี แครวิตซ์ ได้ออกมายืนยันว่าเขาได้แต่งและผลิตเพลง Another Day เขาบอกว่าแม้ว่าเพลงเขาจะไม่รั่วไหลที่เขาอยากมีเวอร์ชันเต็มของเพลงที่เขายังได้ปล่อยตัวอย่างเป็นทางการ ต่อมาแครวิตซ์ได้เรียกเพลงนี้ว่า (ไอแคนต์เมคอิต) อนาเธอร์เดย์ บนเฟซบุ๊กก่อนที่จะวางจำหน่าบอัลบั้มไมเคิล เพลงที่ถูกบันทึกไว้สำหรับอัลบั้ม Invincible แต่ได้ทิ้งจากรายชื่อเพลงสุดท้าย

**อ้างอิง**

**แหล่งข้อมูลอื่น**
 Lenny Kravitz discusses the song at his official YouTube
หมวดหมู่:เพลงในปี พ.ศ. 2553
หมวดหมู่:เพลงของไมเคิล แจ็กสัน
หมวดหมู่:เพลงของเลนนี แครวิตซ์
หมวดหมู่:เพลงที่ประพันธ์คำร้องโดยเลนนี แครวิตซ์
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:เพลงฮิปฮอปอเมริกัน
หมวดหมู่:เพลงที่วางจำหน่ายหลังมรณกรรม
หมวดหมู่:กล่องสารพูดคุย

หมวดหมู่นี้ประกอบด้วยแม่แบบทั้งหมดที่ใช้ tmbox
พูดคุย
หมวดหมู่:แม่แบบการอภิปรายวิกิพีเดีย
สถานีรถไฟยูรากูโจ

สถานีรถไฟยูรากูโจ (Yūrakuchō-eki) เป็นสถานีรถไฟในเขตชิโยดะ กรุงโตเกียว ประเทศญี่ปุ่น

**แหล่งข้อมูลอื่น**
 The Tokyo Virtual Tour: สถานีรถไฟยูรากูโจdate=2012-07-17 - Yamanote29: Yūrakuchō date=2016-03-03 
หมวดหมู่:สถานีรถไฟในจังหวัดโตเกียว
หมวดหมู่:สถานีรถไฟของบริษัทรถไฟญี่ปุ่นตะวันออก
หมวดหมู่:สิ่งก่อสร้างในเขตชิโยดะ
เบรกกิงนิวส์ (เพลงไมเคิล แจ็กสัน)

"เบรกกิงนิวส์" (Breaking News) เป็นเพลงของนักร้องชาวอเมริกัน ไมเคิล แจ็กสัน เขียนโดย ไมเคิล แจ็กสัน, เจมส์ โปรต์, เอ็ดดี้ แคสชิโอ และเป็นโปรดิวเซอร์ร่วมกับเท็ดดี้ ไรลี่ และเอ็ดดี้ แคสชิโอ เป็นเพลงสำหรับรวมอัลบั้มสะสมของไมเคิล แจ็กสัน ไมเคิล โดยได้วางจำหน่ายในวันที่ 8 ธันวาคม ค.ศ. 2010

**อ้างอิง**

**แหล่งข้อมูลอื่น**
 breaking-news
หมวดหมู่:เพลงในปี พ.ศ. 2553
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:เพลงที่วางจำหน่ายหลังมรณกรรม
ขนาบ

ขนาบ เป็นวิธีการปรุงอาหารลาวชนิดหนึ่ง เป็นการนำเครื่องปรุงมาเคล้าให้เข้ากัน ผสมกับเครื่องแกงได้แก่ พริก ตะไคร้ หอมแดง นำไปห่อใบตองให้แน่นเป็นทรงแบน ย่างให้สุก อาหารประเภทขนาบของลาวมีหลายชนิด ได้แก่- ขนาบปลาสับ นำเนื้อปลามาสับผสมกับมันหมู- ขนาบดอกขิง นำดอกขิงมาแกะเป็นกาบ ผสมกับหมูสับและหอมแดงซอย- ขนาบปลายอน นำปลายอนหั่นเป็นชิ้นมาผสมมันหมู- ขนาบบอน นำบอนหวานนึ่งมาผสมกับหมูสับ- ขนาบกุ้งใหญ่ นำกุ้งมาสับให้แหลก ผสมกับหมูสับ- ขนาบปลาร้า นำปลาร้าสับมาผสมกับหมูสับ

**อ้างอิง**
 เพียสิง จะเลินสิน. ตำรับอาหารพระราชวังหลวงพระบาง แปลโดย จินดา จำเริญ. พิมพ์ครั้งที่ 2. กทม. ผีเสื้อลาว. 2553
หมวดหมู่:อาหารลาว
หมวดหมู่:อาหารปิ้งย่าง